צבא ההגנה לישראל . בית הספר למודיעין וארגון ההדרכה בחיל המודיעין תוצאות מצב זה גם מביאות לפער משמעותי בין הסמכות והאחריות של בית הספר למודיעין לניהול כוח האדם שלו ובין יכולותיו לעשות כן בפועל. מצב זה, שבו איוש סגלי ההדרכה נסמך בחלקו הגדול על מערכי חמ"ן השונים, מביא לתלות גבוהה של בה"ד 15 .ביחידות חמ"ן השונות בנוגע להצבת סגל ההדרכה ואיכותו מצב זה עלול לפגוע, בין היתר, בגמישות התפעולית וביכולת קבלת החלטות מיטבית ושלמה בנושאי ארגון וכוח אדם של בית הספר למודיעין, כגון קיצוצי תקנים, ניוד תקנים, הצבת מדריכים, שליטה וניוד כוח אדם בתוך בה"ד 15 ומחוצה לו, וכתוצאה מכך עלול להביא לפגיעה באיכות ההדרכה. לדעת משרד מבקר המדינה, פערים במערכות מבצעיות שבהן אמורים לתרגל חניכי קורסי הקמ"נים בבית הספר למודיעין כחלק מהכשרתם והסמכתם לקראת שיבוצם כקציני מודיעין, עלולים ליצור פערי ידע עם הגעתם ליחידות שאליהן שובצו בתום ההכשרה. על מקמנ"ר לקבוע את הצרכים במערכות כאלה בקורסי הקמ"נים, ולפעול לשלבן בקורסים אלה. משרד מבקר המדינה מעיר, כי על מקמנ"ר להתאים את נוהל חמ"ן בנושא "אישור תיק יסוד" להוראה של חטיבת תוה"ד בנושא תיק יסוד, לרבות הצורך באישור כל תיקי היסוד על ידי קמנ"ר כקצין החיל הראשי. תיק יסוד תקף לכל קורס אמור להוות את הבסיס המחייב למימוש תהליך ההכשרה הן לקורסי היסוד והן להכשרות המתקדמות, בין היתר, בהיבטים המקצועיים וההדרכתיים שלו. הכשרות לחניכי קורסים בבית הספר למודיעין והסמכתם, הנעשות בלי שלקורסים אלה יש תיק יסוד מתוקף פוגעת בתהליך ההכשרה. משרד מבקר המדינה מעיר, כי על בית הספר למודיעין ועל ענף ההדרכה החילי לפעול לתיקוף כלל תיקי היסוד של הקורסים וההכשרות השונות בבית הספר למודיעין ובכלל יחידות אמ"ן, כנדרש בנוהל חמ"ן האמור. משרד מבקר המדינה מעיר, כי נוכח חשיבותה של הפק"א בהיותה, לפי הגדרת צה"ל, האסמכתה החוקית לפעילותה של מסגרת צבאית, ונוכח הפער המהותי הקיים בין המבנה, הארגון והפעילות של בית הספר למודיעין ובין הפק"א שלו - על אג"ת בשיתוף מקמנ"ר לפעול בדחיפות כדי לפרסם פק"א לבית הספר למודיעין, אשר תשקף את ייעודו, תפקידיו והמבנה הארגוני שלו בעת שגרה ובשעת חירום. על בסיס פק"א כזאת ועל בסיס תחזית ההדרכה וגרף ההכשרות של בית הספר למודיעין, על אג"ת, מקמנ"ר ובית הספר למודיעין לקבוע את תקן כוח האדם של הסגל הנדרש למילוי משימותיו של בית הספר למודיעין, שעל בסיסו ייקבע האיוש של סגל ההדרכה. מהממצאים בפרק זה עולה, כי לאורך שנים תקינת כוח האדם של סגל ההדרכה בבית הספר למודיעין אינה משקפת כלל את גרף הפעילות וההכשרות ואינה עונה על צורכי ההדרכה שלו. תופעה זאת הפכה לעניין נורמטיבי בתפיסה הארגונית של חמ"ן ולכלי שגרתי בניהול השוטף של סגל בית הספר למודיעין. משרד מבקר המדינה מעיר, כי דבר זה מביא לידי עיוותים ארגוניים וגורם לליקויים חמורים ומהותיים, שעלו בביקורת, כמו הצבתם של בעלי תפקידים לתקן של תפקיד מסוים שעה שבפועל הם ממלאי ם תפקיד אחר ("פיקציה"), והשימוש בתהליך הסיפוח ארוך הטווח לאורך זמן ובהיקף רחב, בניגוד להנחיות מחלקת הסגל. ליקויים אלו מצביעים על מינהל לא תקין, חורגים מפקודות הצבא, ומקשים על הניהול והשליטה על כוח האדם של היחידה. היקף תופעות אלה, כמפורט לעיל, מעיד על כשל מתמשך של מקמנ"ר ושל בה"ד 15 להביא לסיומן של תופעות אלה, ויש בו כדי לפגוע בתכנון ובאיוש כוח האדם המיועד להדרכה בהיבט הכמותי ובהיבט האיכותי. משרד מבקר המדינה מעיר, כי על מקמנ"ר ועל חטיבת המחקר לבחון את הטענות לפער מקצועי בתחום מרכזי זה, תוך בדיקת הצורך המקצועי וההדרכתי לפרסום תקן בכיר דיו למומחה תוכן מתחום המחקר בענף הכשרות מוד"ש ומחקר. זאת כדי להביא לשיפור באיכות ההכשרות המקצועיות בתחום מודיעיני חשוב זה ולמיצוי טוב יותר שלהן. משרד מבקר המדינה מעיר, כי על מקמנ"ר לפעול למיסוד המבנה הארגוני ותקינת כוח האדם של קורס הקמ"נים, בהתאמה לעקרונות הפיקוד וההדרכה שאושרו על פי מודל קורס קמ"נים החדש. עוד מעיר משרד מבקר המדינה, כי אי -הצבת מפק"ץ להדרכה בקורס קמ"נים לאורך זמן על ידי יחידה 8200 , גרמה לדחיית הכשרתם והסמכתם של צוערים כקציני מודיעין במספר חודשים, ובכך נמנע מיצוי מיטבי של כוח אדם איכותי. משרד מבקר המדינה מעיר, כי על מקמנ"ר לפעול לאישור כלל תיקי היסוד להכשרות, לרבות אישור תיקי יסוד של הכשרות מסווגות, כדי שתתאפשר הבקרה החילית המתבקשת על תיקי היסוד. משרד מבקר המדינה מעיר, כי היעדרו של גורם מטה במקמנ"ר המרכז את תהליך קביעת מדדי הכשירות, אישורם והבקרה עליהם בראייה כלל-חילית, עלול להביא לפגיעה בתהליכי ההכשרה וההסמכה בחיל. על קמנ"ר לקבוע את גורם המטה המתאים שבתוקף תפקידו יהיה אחראי לתחום זה, לרבות כתיבת נוהל חילי בנושא, וריכוז כלל מדדי הכשירות ומרכיבי התפקיד של המקצועות והתפקידים באמ"ן בספר כשירויות חילי. דבר זה יתרום, לדעת משרד מבקר המדינה, להשגת אחידות (מקצועית ותוכנית) ברמה החילית, יכולת ביצוע מעקב ובקרה נאותים על ידי כל הגופים הרלוונטיים באמ"ן; וכן ישמש כלי עזר מקצועי, מוסמך וזמין בידי גורמי ההכשרה וההדרכה. לדעת משרד מבקר המדינה, רמ"ח ההדרכה של חמ"ן אמור לפעול כגוף מטה על פי שיקולים של כלל צורכי ההדרכה של יחידות החיל - בראייה רחבה, מאוזנת ואובייקטיבית. במבנה הארגוני הקיים בחמ"ן, שבו אותו בעל תפקיד מפקד בפועל על בית הספר למודיעין בכובעו האחד, וגם משמש בכובעו האחר כרמ"ח הדרכה במקמנ"ר וכמפקד שולחן ההדרכה החילי, אינה נשמרת ההפרדה בין גוף המטה של חמ"ן בתחום ההדרכה ובין בה"ד 15 ,שהוא הצרכן העיקרי של גוף מטה זה ועלולה להיגרם פג יעה ביכולתו של רמ"ח ההדרכה להנחות את בית הספר למודיעין ולפקח על פעילותו. במצב זה עלולה להיגרם גם פגיעה מובנית ביכולת של מקמנ"ר לטפל בצורכי ההכשרה וההדרכה האחרים של חמ"ן, וכן עלול הדבר לפגוע ביעילות ובמועילות מיטביים של תחומי פעילות אלה. משרד מבקר המדינה מעיר כי ההפרדה הארגונית והפיקודית הנהוגה בין גופי המטה ובין גופי הביצוע נועדה לאפשר לגוף המטה להוות סמכות מקצועית עליונה מתוך ראייה חילית שקולה וכוללת, תוך הפעלת מערכת של איזונים ובלמים. על פי ממצאי הביקורת, המבנה הארגוני במקמנ"ר של גופי המטה העוסקים בתחום ההכשרה וההדרכה בחמ"ן אינו תואם את כללי הארגון, הפיקוד, הניהול ויחסי הגומלין הקיימים בין גופי ביצוע לבין גופי מטה, כמקובל בצה"ל. במצב ארגוני זה קיים קושי מהותי לקיים תפקיד של גוף מטה בתוך גוף ביצוע מרכזי, ויש חשש שגוף הביצוע עלול לקבוע מדיניות חילית בנושאים של הקצאת משאבים, הנחיות מקצועיות וסדרי עדיפויות בהתאם לאילוציו הוא. על מקמנ"ר, בשיתוף אג"ת שהוא הגוף המטכ"לי המופקד על ארגון צה"ל ובשיתוף חטיבת תוה"ד שהיא המנחה המקצועי בצה"ל לתחומי התורה וההדרכה, לבחון את ההשלכות של המצב הארגוני המתואר לעיל על יכולתם של הגופים המופקדים במקמנ"ר על בניין הכוח בתחומי התורה וההדרכה, למלא את ייעודם ואת תפקידיהם; כמו גם את ההשלכות שיש למצב ארגוני זה על יכולתו של גוף ההכשרה וההדרכה המרכזי של חמ"ן - בית הספר למודיעין - למלא היטב את ייעודו ואת תפקידיו. במסגרת זאת ראוי גם לבחון איחוד בין תחום התורה לבין תחום ההדרכה. משרד מבקר המדינה מעיר כי מצב ארגוני זה, שבו ענף ההדרכה החילי שהוא גוף מטה שמתפקידו לה נחות את הגוף הביצועי (בית ספר למודיעין) ולקיים עליו בקרה, כפוף פיקודית למפקד הגוף הביצועי מעצם תפקידו הנוסף כרמ"ח ההדרכה החילי - יוצר קושי מהותי של ענף ההדרכה החילי להנחות את בית הספר למודיעין, לוודא את מימוש המדיניות שאותה הוא מתווה, ולקיים בקרה מקצועית נאותה על פעילותו. משרד מבקר המדינה מעיר, כי ליקויים בשיתוף הפעולה בין שני גופי מטה אלה עלולים להביא לפערים מקצועיים בתוכני ההכשרה ולאי -עדכניות של מדדי הכשירות ומרכיבי התפקיד למקצועות המודיעין השונים האמורים להיגזר, כאמור, מתורה רלוונטית ומעודכנת. על הגורמים המופקדים על תחומים אלה של התורה ושל ההדרכה, מחלקת מוד"ש וענף ההדרכה החילי, לפעול כל אחד בתחום אחריותו הישיר, מחד גיסא, ותוך שיתוף פעולה מקצועי, יחסי גומלין הדוקים והזנה הדדית ביניהם, מאידך גיסא. זאת, כדי להביא לשיפור ולמיצוי טוב יותר של כלל ההכשרות וההדרכות המקצועיות המתק יימים בבית הספר למודיעין בפרט ובחיל המודיעין בכלל. משרד מבקר המדינה מעיר כי נוכח חשיבות הבקרה של ענף ההדרכה החילי על ההכשרה וההדרכה באמ"ן בכלל, ועל פעילויות אלה בבית הספר למודיעין בפרט, על מקמנ"ר לבחון סוגיה זו בהקדם. לדעת משרד מבקר המדינה, קיימת חשיבות למעורבות אמ"ן בגיבוש התכנים המודיעיניים הניתנים בכלל ההכשרות בתחום המודיעין מחוץ לאמ"ן. זאת בין היתר בשל תהליכי השילוביות הבין -זרועית וממשקי העבודה המשותפים המתקיימים בתחום המודיעיני ברמת המפקדות והיחידות. לפיכך, על קמנ"ר לוודא את מימוש הנחייתו לגיבוש תכנית חילית להובלת כלל הכשרות המודיעין בצה"ל, זאת בתיאום ובשיתוף עם הגופים החיליים והזרועיים בכלל צה"ל העוסקים בהכשרה ובהדרכה של נושאים בתחום המודיעין. משרד מבקר המדינה מעיר, כי על אף הנחיות ראש אמ"ן מאוגוסט 2012 ומנובמבר 2013 לסיים את כתיבת התורות התחומיות לסוגיהן, ואף שקמנ"ר היה מודע להתקדמות המועטה בחלק מכתיבת התורות השונות כבר בספטמבר 2013 , במועד סיום הביקורת לחלק משמעותי מהמערכים באמ"ן אין תור ות תחומיות כתובות, שלמות ומעודכנות, שעל בסיסן אמורים להיבנות תיקי היסוד של הקורסים ותיקי היסוד של ההשתלמויות של בית ספר למודיעין. במצב זה, גורמי המטה של מקמנ"ר ובית הספר למודיעין עצמו, הנדרשים לתורות אלו לצורך פיתוח ההכשרות ועדכונן, אינם מקבלים בצורה סדורה ומקיפה את התכנים התורתיים של מערכי אמ"ן השונים, הדרושים לצורך הכנת פעילויות ההכשרה וההדרכה בתחומים השונים בבית הספר למודיעין. בפועל, התכנים התורתיים הנדרשים לצורך ההכשרות בחמ"ן מועברים ישירות לגורמי ההדרכה על ידי המערכים המקצועיים שבאמ"ן, או נכתבים על ידי המדריכים של בית הספר למודיעין עצמו. משרד מבקר המדינה מעיר, כי במצב זה אין מתקיימים מעקב ובקרה של גורם המטה התורתי במקמנ"ר על ה תכנים התורתיים המשמשים בסיס לפעילויות ההכשרה השונות. דבר זה עלול להביא לראייה נושאית -מערכית צרה, ולא לראייה חילית כוללת ומקיפה, האמורה לרכז ולגבש את כלל התורות התחומיות של אמ"ן, לרבות בהיבטים של התאמת התכנים, האחידות והשילוביות בין המערכים המקצועיים השונים. נוכח מרכזיותן של התורות התחומיות כבסיס לפעילויות ההכשרה וההדרכה, על קמנ"ר לקבוע בהקדם האפשרי תכנית עבודה לסיום הכנת התורות הדרושות, תוך כדי חלוקת הפעילות בין מחלקת מוד"ש ובין המערכים השונים, ולאכוף את ביצועה. נמצא כי במועד הביקורת, מרץ 2015 , קיימים בבסיס הטירונים פערים בהיערכות התשתיתית לשעת חירום. סגן מפקד בית הספר למודיעין מסר לנציגי משרד מבקר המדינה באותו מועד, כי התשתיות הקיימות בבסיס מסוגלות לאכלס כ- 43% בלבד ממצבת כוח האדם הצפויה להיות בבסיס בשעת חירום. משרד מבקר המדינה מע יר, כי אי -ההיערכות של בסיס הטירונים מבחינת התשתיות הדרושות לקלוט את כוח האדם המתוכנן לעבור לשם בשעת חירום, עלולה לפגוע משמעותית הן ביכולת ההכשרה של מקצועות המודיעין השונים במתכונת חירום, והן ביכולת המבצעית ובשמירת הרציפות התפקודית של יחידות מודיעין נוספות המתוכננות להיפרס בבסיס בשעת חירום. נוכח חשיבות הנושא, על קמנ"ר לפעול בהקדם לקידומה ולמימושה של התכנית החילית החיונית להיערכות בשעת חירום בבסיס הטירונים. משרד מבקר המדינה מעיר, כי פקודת הארגון של בית הספר למודיעין אינה מבטאת את ייעודו, את תפקידיו, את מעמדו ואת מסגרת פעילותו, כפי שאמורים לבוא לידי ביטוי מהיקף הפעילות שלו בפועל, מפריסתו הגיאוגרפית ומתפקידיו בשעת חירום. אף על פי שחלו בבית הספר למודיעין שינויים ארגוניים מהותיים, אשר להם השלכות מבניות, תקציביות ומשאביות רבות, אג"ת ומקמנ"ר לא פעלו, כל אחד בתחומו, למימוש סמכותם כנדרש מהם לעדכון הפק"א של בית הספר למודיעין. על אג"ת בשיתוף מקמנ"ר לפעול כדי לפרסם פק"א לבית הספר למודיעין, אשר ת שקף את ייעודו, את תפקידיו ואת המבנה הארגוני שלו בעת שגרה ובשעת חירום. .ההכשרה וההדרכה של חיילי חמ"ן הם מרכיבים מרכזיים בבניין כוחו של החיל, ויש להן חשיבות רבה להשגת היכולות לעמוד בתפקידים המוטלים על אמ"ן. במרכזה של פעילות ההכשרה וההדרכה בחיל עומד בית הספר למודיעין, שהוא אחד מבסיסי ההדרכה הגדולים בצה"ל, ושותפים לו מספר גופי מטה במקמנ"ר העוסקים בתחומים אלה. בית הספר למודיעין ומקמנ"ר מתכננים ומקיימים פעילות הכשרה והדרכה ענפה ומורכבת, המושפעת ונגזרת מהשינויים המשמעותיים החלים בכלל המרכיבים המבצעיים בחמ"ן בשנים האחרונות, ובכך הם תורמים תרומה חשובה לבניין כוחו של אמ"ן. ממצאי הביקורת מצביעים על ליקויים, חלקם מהותיים, בתחומי ההכשרה וההדרכה בחמ" ן. חלק מהליקויים שנמצאו במקמנ"ר הם ברמה כלל -חילית. ליקויים נוספים שנמצאו ב בית הספר למודיעין עצמו נוגעים ל נושאי הליבה הקשורים להכשרה ולהדרכה . הצטברותם של ליקויים אלה פוגעת ביכולתה של מקמנ"ר למלא את ייעודה ואת תפקידיה בקביעת המדיניות בתחום ההדרכה ובקיום פיקוח ובקרה על מימושם, ופוגעת ביכולתו של גוף ההכשרה וההדרכה המרכזי של חמ"ן - בית הספר למודיעין - למלא היטב את ייעודו ואת תפקידיו. על מקמנ"ר לטפל בתיקון הליקויים הנוגעים לכתיבת התורות הצבאיות, לקביעת מדדי הכשירות ולארגון גורמי המטה שלה העוסקים בתחום ההדרכה וההכשרה, ולטפל בתיקון הליקויים הנוגעים למבנה הארגוני של בית הספר למודיעין וניהול כוח האדם של הסגל שלו. במקביל, על בית הספר למודיעין לתקן את הליקויים הנוגעים ל נושאי ה ליבה הקשורים להכשרה ולהדרכה . פעילו ת משולבת של מקמנ"ר ובית הספר למודיעין לתיקון הליקויים תביא לשיפור ולמיצוי טוב יותר של פעולות ההכשרה וההדרכה בבית הספר למודיעין ובחמ"ן. לדעת משרד מבקר המדינה, הכשרת טירוני חמ"ן מהווה צומת מרכזי בהשתלבותם של החיילים המתגייסים למערכת הצבאית, והיא שער הכניסה לצה"ל בכלל ולחמ"ן בפרט. על כן, נוכח פרק הזמן הקצר יחסית של הכשרת טירוני חמ"ן לרובאי 02 , קיימת חשיבות לניצול מיטבי של זמן ההכשרה, כדי שתהליכי הקניית הזהות החילית באמצעות תהליך הסתגלות למערכת הצבאית ורכישת מיומנויות בסיסיות לשירות משמעותי בצ ה"ל יהיו בעלי יעילות ומועילות גבוהים. משרד מבקר המדינה מעיר, כי על מקמנ"ר ועל בית הספר למודיעין, בשיתוף מערך "מגל", לפעול לפתרון הסוגיות שהועלו לעיל, כדי להביא לשיפורה של הכשרה בסיסית זו, ולהשיג את הייעוד והמטרות שנקבעו לה. משרד מבקר המדינה מציין, כי ממשובי החניכים בקורס הקמ"נים במתכונתו החדשה ומסיכומי הקורסים עולה, שהשינוי בקורס תורם רבות להכשרת הקצינים. עם זאת, משרד מבקר המדינה מעיר, כי תהליך פיתוח המתכונת החדשה של קורס הקמ"נים, המהווה את קורס הדגל של הכשרת הקצונה של כלל מערכי חמ"ן, נעשה מתחילתו ללא עמ"ט מתואמת, כוללת ורציפה, וללא השתתפות מלאה של גורמים רלוונטים ממקמנ"ר. ראוי אפוא שמקמנ"ר תערוך תחקיר להפקת לקחים מהתהליך שנעשה כדי לבחון אם יש צורך בהמשך פיתוח מתכונת הקורס הנוכחית, וכן להפקה וליישום לקחים הנוגעים לתהליך פיתוח קורסים עתידיים אחרים באמ"ן. כמו כן, ראוי למסד במקמנ"ר תהליכי עמ"ט הנדרשת לפיתוח קורסים או לשינויים מהותיים במתכונתם. משרד מבקר המדינה מעיר, כי חריגה מגרף ההכשרות המתוכנן בהיקפים שפורטו לעיל (למעט במקרים שבהם החריגה נובעת מפעילות מבצעית, כמו לדוגמה מבצע "צוק איתן") עלולה לגרום לבזבוז במשאבים, ולאי-מיצוי של פוטנציאל ההדרכה וההכשרה של בית הספר. על בית הספר למודיעין ועל מקמנ"ר לבחון את הסיבות לאי-העמידה בגרף הקורסים המתוכנן, כדי למזער תופעה זו בעתיד. ,תל"ב אמור לשמש לכלל סגל ההדרכה בבית הספר למודיעין כלי עבודה בסיסי שוטף, נגיש ומעודכן, המשקף את הסטנדרדים ואת ההנחיות המקצועיות וההדרכתיות השונות במעגל ההדרכה השלם, החל מרמת החניך והמדריך ועד למסגרת הקורס הבודד והענף המקצועי. משרד מבקר המדינה מעיר, כי קיומם של נוהלי תל"ב שאינם מתוקפים ואינם מעודכנים זה מספר שנים, עלול לפגוע בתהליכי ההדרכה של בית הספר למודיעין. לפיכך, יש חשיבות רבה לעדכן ולתקף את כלל נוהלי התל"ב של בית הספר למודיעין בהקדם.
תהליך משוב השטח הוא אחד הכלים המרכזיים להערכת יעילות ומועילות ההכשרה, ומהווה מנגנון חשוב לצורך בקרת איכות על ההדרכה המתקיימת בבית הספר למודיעין. אי-ביצוע משובי השטח כסדרם והיעדרה של בקרה מרכזית בבית הספר למודיעין עלולים לגרום לפגיעה ביכולתו לקיים תהליך מלא ושלם של הפקת לקחים (מקצועיים, הדרכתיים, ארגוניים ותשתיתיים), יישומם והטמעתם כחלק ממעגל הלמידה וההדרכה המלא. משרד מבקר המדינה מעיר, כי על מפקד בית הספר למודיעין ועל מקמנ"ר לאכוף את קיום הוראות הנוהל בדבר העברת משובי השטח, כדי להביא למיצוי טוב יותר של תהליכי ההערכה כחלק מבחינת רצף ההכשרה.